《明月照高楼》
清代·葛宜

明月照高楼，皎皎多光辉。上有荡子妇，凭高独徘徊。

徘徊复何荡，洒泪沾裳衣。思君不能语，忽忽荡调饥。

朔风吹庭树，贱妾将何依。愿作高山鸟，飞向君怀栖。

君怀不我顾，鸣声悲以凄。四海抑何旷，分飞东复西。

作者简介：清浙江海盐人，字南有。朱尔迈妻。书、画、算、弈无不精妙。兼通天文，能以仪器观测星象。有《玉窗遗稿》。